  Анжелика Тихонова корреспондент Быдӟым Атыкай ожын Вормонлы 75 ар тырмонлы сӥзьыса, Удмуртиысь Калыкъёслэн эшъяськон юртсы электрон амалэн «Быронтэм полк» кылдытон борды кутске. Со сярысь ужъюртлэн «ВКонтакте» мерлыко вотэсысь огиназ ивортэмын. Ужрадэ элькунамы вань улӥсьёс пыриськыны быгато. Со понна mogucheva-designer@yandex.ru электрон почтае Быдӟым Атыкай оже пыриськемъёслэсь туспуктэмзэс, улэм-вылэмзы сярысь мадён (данъетъёссы, кытын ожмаськемзы, йӧслыкъя кин луэмзы сярысь) гожтыса келяно. Туспуктэмъёсты огвыллем лэсьтозы но 1-тӥ куартолэзьысен Калыкъёслэн эшъяськон юртсылэн мерлыко вотэсъёсысь бамъёсаз но нимлыко сайтаз поттозы. Тодэ вайытом, туэ Вормон Парадэз коронавирус инфекци вӧлмонэз алон понна мукет нуналлы выжтозы. Нош Удмуртиысь почтовикъёс Быдӟым Атыкай ож аръёсы Фин заливын бырем улосчиосмылэсь-подводникъёслэсь ӵыжы-выжыоссэс утчало.  Тегъёс: Ижкар Удмуртия Калыкъёслэнэшъяськонюртсы ВормонНунал Быронтэмполк БыдӟымАтыкайож  